SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Marcela Hajtmánková, Mgr., Viliam Michalovič, Ing.	
Znalosť cudzích jazykov:	Anglický, nemecký	

2.	Zahraničná pracovná cesta

Štát / mesto:	Belgicko/ Brusel	
Názov a adresa 
prijímajúcej organizácie:	Európska komisia, Management Centre Europe, 1049 Brusel	
Účel cesty:	Stretnutie siete riaditeľov národných agentúr programu Mládež v akcii a Programu celoživotného vzdelávania s Európskou komisiou	
Spôsob financovania 
(kto hradí cestovné, pobytové náklady, iné výdavky):	Európska komisia (cestovné)
IUVENTA – Slovenský inštitút mládeže (pobytové)	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
13.5.2013	1.	Plenárne zhromaždenie zástupcov programu Mládež v akcii (Ďalej MvA) a Programu celoživotného vzdelávania (Ďalej PCŽV)- privítanie – Jan Truszcynski – generálny riaditeľ, DG EAC
2.	Predstavenie momentálnej pozície návrhu nového programu pre vzdelávanie „Erasmus pre všetkých (Ďalej skratka z AJ E4A)“ – p. Jordi Curel, Európska komisia
3.	Prepojenie programu a politiky: Mládežnícky prístup  – p. Chiara Gariazzo, EK
4.	IT zázemie programu E4A – Antonio Silva Mendes, EK
5.	E4A: Komunikačná stratégia – Karel Barták, EK	
14.5.2013	Pracovné skupiny:
1.	Komunikačná stratégia národných agentúr pre E4A –p. Karel Barták, EK
2.	Úloha národných agentúr v novom programe
3.	Implementácia nového programu E4A
4.	Management národných agentúr - IT podpora programu a elektronické formuláre	
15.5.2013	1.	Samostatné sektorové stretnutie jednotlivých programov – Program mládež v akcii a jeho konečná implementácia vs. Implementácia nového programu od roku 2014
2.	YouthPass- dopadová štúdia: B4 Unit – Coordination of national agencies
3.	Východné partnerstvo - B4 Unit – Coordination of national agencies	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
13.5.2013	1.	Plenárne zhromaždenie zástupcov programu Mládež v akcii (Ďalej MvA) a Programu celoživotného vzdelávania (Ďalej PCŽV)- privítanie – Jan Truszcynski – generálny riaditeľ, Generálne riaditeľstvo pre vzdelávania a kultúru (DG EAC)
Generálny riaditeľ p. Jan Truszcynsky privítal zástupcov jednotlivých sektorov súčasných programov Mládež v akcii a Programu celoživotného vzdelávania.
Vyslovil spokojnosť s doterajším čerpaním finančných prostriedkov a napĺňaním stanovených priorít v oboch programoch.
2.	Predstavenie momentálnej pozície návrhu nového programu pre vzdelávanie „Erasmus pre všetkých (Ďalej skratka z AJ E4A)“ – p. Jordi Curel, Európska komisia
 P. Jordi predstavil  aktuálny priebeh rokovaní o návrhu programu  “Erasmus pre všetkých” podľa pôvodného návrhu predloženého EK v roku 2012.
Zdôraznil, že EK eviduje diskusiu v Európskom parlamente a eviduje aj dokument  “Čiastočná spoločná dohoda členských štátov”, ktorý bol predstavený dánskym predsedníctvom a spomína sa v ňom aj samostatná kapitola pre mládež. EK priznala, že samostatná kapitola pre mládež bude nevyhnutnosťou, ale konkrétnym opatrením  to navrhnuté ešte nie je. Curel zdôraznil potrebu minimálnej alokácie rozpočtu pre každý sektor.
Národné agentúry v diskusii negatívne komentovali prístup EK, nakoľko sa v pripravených materiáloch do diskusií vôbec nedostali komentáre a pripomienky siete národných agentúr programu Mládež v akcii. Vlnu kritiky si EK vyslúžila aj kvôli nezakomponovaniu „Kapitoly pre mládež“ do diskusných materiálov aj napriek faktu, že sa s touto Kapitolou v novom programe počíta.

3.	Prepojenie programu a politiky: Mládežnícky prístup  – p. Chiara Gariazzo, EK
P. Chariazzo prezentovala prepojenia v oblasti podpory mládežníckej politiky, ktoré sa odrazia v novom programe. Zdôraznila, že vo všetkých kľúčových akciách bude záväznosť na podporu politiky mládeže. 
•	V súvislosti s KA1 - so vzdelávacou mobilitou sa podporí dobrovoľníctvo a uznávanie výsledkov neformálneho vzdelávania, práca s mládežou, podporí sa spolupráca so susediacimi krajinami a inými krajinami sveta za špecifických podmienok.
•	V súvislosti s KA2 – prepojenie na mládežnícku politiku možno vidieť pri medzisektorovom prístupe
•	V súvislosti s KA3 – podpora politických systémov pre mládež bude najviac viditeľná v rámci podpory štruktúrovaného dialógu, v spolupráci s Radou Európy a podporou výskumov a štúdií v oblasti mládežníckej politiky.

4.	IT zázemie programu E4A – Antonio Silva Mendes, EK
P. Mendes predstavil víziu nového podporného nástroja pre administráciu program E4A. Pravdepodobný názov bude E4Alink a nahradí doteraz fungujúce Youthlink a LLPlink. Nový nástroj bude schopný reagovať na vytváranie reportovacích správ, štatistík a nové funkcie napomôžu lepšej koordinácii aj školiacich aktivít. 
      5.    E4A: Komunikačná stratégia – Karel Barták, EK
Na základe súčasných rokovaní je možné, že nový program bude mať definitívnu podobu v septembri, októbri 2013. EK pripravuje sériu komunikačných nástrojov na podporu propagácie programu.
•	V auguste 2013 bude vydaný leták so základnými cieľmi a kľúčovými akciami programu. Leták bude preložený do všetkých jazykov programových krajín. 
•	Pripravená Prezi prezentácia vo všetkých jazykoch
•	Prezentačné video – titulky vo všetkých jazykoch
•	V novembri EK pripravuje seminár pre novinárov v spolupráci s Európskym novinárskym centrom
•	Ek pripravuje veľkú Rádio kampaň

	
		
14.5.2013	Pracovné skupiny:
1.	Workshop zameraný na komunikačné kanály v novom programe – EK predstavila plánovanú komunikačnú a informačnú stratégiu (spomenuté vyššie) a vyjadrila potrebu, aby programové krajiny plánovali niečo podobné. 
Prebehla výmena skúseností s komunikáciou s médiami v zúčastnených krajinách, kde zástupcovia oboch programov (YiA aj LLP) skonštatovali nezáujme o témy programu pre novinárov. Po spoločnej diskusii sa dospelo k názoru, že je potrebné si „vychovávať „ ďalšiu generáciu novinárov, začať spolupracovať so študentmi žurnalistiky a prostredníctvom TCP ich motivovať k záujmu o dané témy. Príklad z Bulharska potvrdzuje skonštatované, NA YiA každoročne organizuje krátke školenie pre novinárov zastupujúcich tematické médiá, ktorého cieľom je poukázať na výsledky programu Mládež v akcii a ich dopad na rozvoj osobnosti mladého človeka. Zároveň je potrebné vzdelávať aj samotných prijímateľov grantu z programov, aby sami prezentovali prínosy aktivít, na ktorých sa zúčastnili. Zaujímavou inšpiráciou bol príklad z Dánska, kde NA vytvorila jednotnú „mustru“ pre propagačný článok a každý prijímateľ grantu je povinný napísať aspoň pár viet ohľadom prínosov projektu.
2.	Workshop zameraný na úlohu národných agentúr v novom programe – počas workshopu bolo rozdiskutovaných viacero oblastí:
•	Súčasná situácia – NAs sú zodpovedné za finančnú administráciu decentralizovaných akcií a majú podpornú úlohu pre potenciálnych žiadateľov v rámci programov. Diskutovalo sa o potrebe zachovanie školiacej stratégie a následnej dotácii podporných opatrení tak na národnej ako aj  na medzinárodnej úrovni. Momentálne diskusie na európskej úrovni majú tendenciu podporiť iba medzinárodné školenia.
Národné agentúry nesúhlasia s týmto návrhom, argumentujú, že aj s ohľadom na nové kritériá a nové podmienky programu, bude nevyhnutné pripravovať podporné aktivity pre národné organizácie.
•	Výzvy pre NAs v novom programe – očakáva sa užšia spolupráca s národným autoritami, nakoľko NAs preberú niektoré zodpovednosti (DoA), ktoré v súčasnosti administrujú národné autority. 
•	EK apeluje na národné agentúry a vyzýva ich k transparentnejšej spolupráci na medzinárodnej úrovni, na kofinancovanie niektorých spoločných aktivít a spoluprácu aj pri propagovaní výsledkov programu.
•	Rozvoj pracovníkov agentúr – EK navrhuje zostaviť štruktúrovaný školiaci plán pre zamestnancov národných agentúr.
3.	Implementácia kritérií  nového programu – úvod workshopu bol venovaný zaslaným komentárom od národných agentúr, v ktorých reagovali na predstavené dokumenty: Sprievodca programom E4A, náčrt KA1, KA2. Dokumenty sú k dispozícii elektronicky: X:\Public\MLADEZ_V_AKCII\OMIM\OMIM dokumenty\European Comission\NA-COM meetings\2013\máj_2013
 Komentáre:
•	Národné agentúry vyjadrili obavu nad štylistikou tohto dokumentu, ktorý je písaný veľmi náročným jazykom
•	Dokument je príliš dlhý a vo viacerých miestach neobsažný
•	Nesúhlas so začlenením krátkodobej akcie EDS pod KA2 – akcia by mala byť súčasťou KA1, ktorej súčasťou je aj dlhodobá EDS
•	V dokumente chýba zmienka o samostatnej kapitole o mládeži
•	Chýba dôraz na stratégiu „inklúzie“ začlenenia mladých ľudí s nedostatkom príležitostí
•	NA očakávajú zmienku o ponechaní názvov súčasných existujúcich programov

	

15.5.2013	Počas workshopu boli predstavené aj nové podmienky čerpania grantu – EK sa prikláňa k rozpočtovaniu na základe fixných súm – novinkou bude rozpočtovanie cestovného fixnou sumou na základe vzdialenosti miesta konania od miesta bydliska. Táto novinka vyvolala následné otázky: Čo sa stane, ak sa počas realizácii zmení partner projektu? Ako sa vyhnúť kalkulácii cien cestovného napr. počas turistickej sezóny (napr. Malta)?
Počas workshopu boli predstavené aj iné „podporné“ nástroje  v novom programe – napr. jazyková podpora pre KA1 – čo znamená meranie zvýšenia jazykových kompetencií pred začatím a po ukončení vzdelávacej mobility jednotlivcov.
4.	Manažment národných agentúr – IT podpora programu a elektronické formuláre - počas workshopu boli predstavené základné dokumenty ako zmluva o administrácii programu E4A medzi národnou agentúrou a EK, zmluva medzi prijímateľmi grantu a medzi národnou agentúrou, elektronické prihlášky na jednotlivé kľúčové aktivity programu. Národné agentúry ocenili využitie skúseností so súčasného programu. Novinkou bude podávanie jednej elektronickej prihlášky na viacero typov aktivít. Slovenská NA musí prehodnotiť posilnenie pracovnej pozície koordinátora elektronických podporných systémov.

1.	Stretnutie reprezentantov programu Mládež v akcii s Európskou komisiou – p. Pascal Lejeune, EK
Diskusia začala vyjadrením obáv z predloženého návrhu E4A, kde podľa siete NA Mládež v akcii:
•	chýba podpora inklúzie, 
•	nie sú spomenuté národné iniciatívy. 
•	Zároveň boli vyjadrené obavy ohľadom nadnárodných iniciatív, kde EK navrhuje partnerstvo minimálne 3 krajín. Týmto usmernením sa znemožní pokračovať v súčasných bilaterálnych partnerstvách- najmä v inkluzívnych projektoch. 
•	Stále nie je vyjasnené, či neformálne skupiny môžu projekty aj podávať, alebo byť iba partnerskou skupinou.
•	V súvislosti s EDS je návrh od EK, aby sa udeľovala akreditácia na 7 rokov, čo by zjednodušilo administráciu. Možné riziko NA vidia v stabilite hostiteľských organizácií, kde je veľká fluktuácia zamestnancov, čím nie je zabezpečená plynulá garancia mentoringu pre dobrovoľníkov
•	EK zdôrazňuje potrebu skvalitnenia šírenia výsledkov z projektov, ale negarantuje zvýšenie operačného grantu pre národné agentúry. Sieť NA apelovala na primerané  rozpočtovanie aj operačného grantu.

2.	YouthPass- dopadová štúdia: B4 Unit – Coordination of national agencies – zhodnotenie tohto nástroja pre potreby uznania výsledkov projektov MvA. Stále vyvstávajú otázky týkajúce sa  využitia tohto nástroja, nakoľko podľa skúseností viacerých krajín, tento doklad nie je uznávaný zamestnávateľmi.
3.	Východné partnerstvo - B4 Unit – Coordination of national agencies
EK prezentovala výsledky v rámci čerpania dodatočného rozpočtu určeného na podporu projektov s krajinami východnej Európy a Kaukazu.
Slovensko vyčerpalo 98% rozpočtu na rok 2012 na podporu tejto aktivity.
4.	Záver stretnutia	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Odporúčané závery boli sprostredkované  vedúcou NA projektovým manažérom národnej agentúry Mládež v akcii počas špeciálnej porady oddelenia.
Zároveň vedúca NA odprezentuje získané poznatky aj sieti regionálnych konzultantov.
Prenos informácií zabezpečí Marcela Hajtmánková.	

6.	Prehľad prinesenej dokumentácie a miesto jej uloženia 

Prinesená dokumentácia je k dispozícii v národnej agentúre, IUVENTA – Slovenský inštitút mládeže
X:\Public\MLADEZ_V_AKCII\OMIM\OMIM dokumenty\European Comission\NA-COM meetings\2013\máj_2013	

7.	Osobitne vyhodnotený očakávaný prínos ZPC 

Prínosy ZPC:
•	Diskusia ku konkrétnym aktivitám v rámci nového programu – odporúčania na zachovanie kritérií, ktoré sa osvedčili v súčasnom programe a zároveň odporúčania smerom k EK k zachovaniu súčasných názvov existujúcich programov
•	Komunikačná a informačná stratégia nového programu pre prijímateľov grantov
•	nastavenie systému spolupráce národných agentúr pri konzultáciách pripomienok nového programu
•	odporúčanie EK na implementáciu súčasného programu v roku 2013 ako posledného roku programu Mládež v akcii (viď vyššie)	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Výsledky zo ZPC budú zverejnené na internete a prenos získaných informácií zabezpečí Marcela Hajtmánková.	

Súhlasím so zverejnením tejto správy na internete

Dátum:	30.5.2013	
Správu vypracoval
(meno a priezvisko, podpis):	Marcela Hajtmánková, Viliam Michalovič	
Správu schválil
(meno a priezvisko, podpis):